****

**REPUBLIKA HRVATSKA**

**ZADARSKA ŽUPANIJA**

**OPĆINA GRAČAC**

**OPĆINSKO VIJEĆE**

**KLASA: 021-05/21-01/8**

**URBROJ: 2198/31-02-21-2**

**U Gračacu, 29. prosinca 2021. g.**

**ZAPISNIK**

6. sjednice Općinskog vijeća Općine Gračac održane 29. prosinca 2021. g. s početkom u 17,00 sati u općinskoj vijećnici. Sjednicom predsjeda predsjednica Slavica Miličić koja pozdravlja nazočne i otvara sjednicu. Pristupa se prozivanju vijećnika radi utvrđivanja kvoruma.

NAZOČNI VIJEĆNICI: Boban Brkić, Tadija Šišić, Dajana Šušnja Jasenko, Ružica Tulumović, Zlatko Burić, Viktor Kupčak, Slavica Miličić, Ankica Rosandić.

NENAZOČNI VIJEĆNICI: Rajko Obradović, Milorad Stanisavljević, Jovica Ilić, Rade Dubajić, Luka Radusin.

Nazočno je 8 od 13 vijećnika- većina, stoga postoji kvorum za pravovaljano održavanje sjednice i donošenje odluka.

OSTALI NAZOČNI: općinski načelnik Robert Juko, pročelnica Jedinstvenog upravnog odjela Općine Gračac Bojana Fumić te službenice Svjetlana Valjin, Anka Šulentić i Nikolina Benić; direktor trgovačkih društava Gračac čistoća i Gračac vodovod i odvodnja, Marko Gale.

Predsjednica otvara aktualni sat u 17, 05. Načelnik Robert Juko želi uputiti nekoliko riječi vijećnicima: ići će izmjene Prostornog plana na neku od idućih sjednice, ima zainteresiranih investitora, problem je gips, no ja bih da se usvoje ove izmjene koje su napravljene pa da onda idemo dalje. Imamo dosta pisama namjere, od solara, proizvodnje vodika, poljoprivrede, otkupa trešanja. Predsjednica: ima li zemljišta? Svjetlana Valjin: imaju i privatno i državno. Načelnik: „Astrasun“ kupuje svoje, samo prostorni plan im je problem. Boban Brkić: ima li općina koristi od toga? Načelnik: naravno, naknada po kw/h. Predsjednica- što je s Mohanjijem? Načelnik: nisu se više javljali. Predsjednica: trebamo i mi dati inicijativu. Tadija Šišić- ima puno interesa, za vjetar, za sunčane elektrane i sve, ali nismo pokriveni planom. Barem u tekstualnom dijelu da se pokrije. Što se tiče gipsa, ne mora to proći, ali možemo predvidjeti, kao i sve drugo, mini hidroeletrane, a onda ono što nam je u interesu podržati, a ono što nije, boriti se na druge načine .Načelnik- za industrijsku zonu, kao što sam upravo dogovorio u Hrvatskim vodama za vodovod Kijani projekt 700 tisuća kuna, zašto ne tako i za zonu. Viktor Kupčak- da li još zakonski vrijedi da za do 500 metara ne treba dozvola za vodovod? Tadija Šišić- samo za priključke. Svi ulagači prvo odu kod načelnika, onda odmah kod nas u ured, ali ako nema u planu, ne može se dalje ništa. Načelnik- danas smo razgovarali o svinjogojstvu kod pretovarne stanice. Tadija Šišić- 12 suglasnosti javnopravnih tijela treba, treba proći i studija utjecaja na okoliš. Predsjednica- najbolje bi bilo da bude dalje, Mohanjiju će smetati za njegov projekt. Svjetlana Valjin- u Danskoj svinjogojske farme rade u gradu, 6 etaža pod zemljom. Predsjednica- dolje u Dalmaciji mu ne daju. Tadija Šišić- nije to, tamo je zemljište druga cijena; bio je dio nas i protiv pretovarne i svega, to je „rekla-kazala“. Kako više nije bilo tema za raspravu, aktualni sat zaključuje se u 17, 16.

 Predsjednica predlaže dnevni red kao u pozivu:

1. Prijedlog III. Izmjene i dopune Proračuna Općine Gračac za 2021. godinu
2. Prijedlog Odluke o izmjeni i dopuni Odluke o izvršavanju Proračuna Općine Gračac

za 2021. godinu

1. Prijedlog Izmjene i dopune Programa građenja komunalne infrastrukture na području

Općine Gračac za 2021. godinu

1. Prijedlog Izmjene i dopune Plana utroška sredstava od prodaje obiteljske kuće ili

stana u državnom vlasništvu na potpomognutom području Općine Gračac u 2021. g.

1. Prijedlog Izmjene i dopune Programa utroška sredstava naknade za zadržavanje nezakonito izgrađene zgrade u prostoru za 2021. godinu
2. Prijedlog Izmjene i dopune Programa utroška sredstava šumskog doprinosa

za 2021. godinu

1. Prijedlog Izmjene i dopune Programa utroška sredstava od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom i naknade za promjenu namjene poljoprivrednog zemljišta u vlasništvu Republike Hrvatske za 2021. godinu
2. Prijedlog Izmjene i dopune Programa javnih potreba u kulturi i religiji Općine Gračac za 2021. godinu
3. Prijedlog Izmjene i dopune Programa javnih potreba u školstvu, predškolskom odgoju i obrazovanju za 2021. godinu
4. Prijedlog Izmjene i dopune Socijalnog programa Općine Gračac za 2021. godinu.

Prijedloga za izmjene i dopune nema. Vijećnici s 8 ZA, nitko protiv, nitko uzdržan (od ukupno 8 nazočnih vijećnika) jednoglasno usvajaju dnevni red koji usvojen glasi:

**DNEVNI RED:**

1. Prijedlog III. Izmjene i dopune Proračuna Općine Gračac za 2021. godinu
2. Prijedlog Odluke o izmjeni i dopuni Odluke o izvršavanju Proračuna Općine Gračac

za 2021. godinu

1. Prijedlog Izmjene i dopune Programa građenja komunalne infrastrukture na području

Općine Gračac za 2021. godinu

1. Prijedlog Izmjene i dopune Plana utroška sredstava od prodaje obiteljske kuće ili

stana u državnom vlasništvu na potpomognutom području Općine Gračac u 2021. g.

1. Prijedlog Izmjene i dopune Programa utroška sredstava naknade za zadržavanje nezakonito izgrađene zgrade u prostoru za 2021. godinu
2. Prijedlog Izmjene i dopune Programa utroška sredstava šumskog doprinosa

za 2021. godinu

1. Prijedlog Izmjene i dopune Programa utroška sredstava od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom i naknade za promjenu namjene poljoprivrednog zemljišta u vlasništvu Republike Hrvatske za 2021. godinu
2. Prijedlog Izmjene i dopune Programa javnih potreba u kulturi i religiji Općine Gračac za 2021. godinu
3. Prijedlog Izmjene i dopune Programa javnih potreba u školstvu, predškolskom odgoju i obrazovanju za 2021. godinu
4. Prijedlog Izmjene i dopune Socijalnog programa Općine Gračac za 2021. godinu.

Predsjednica poziva vijećnike da se, prije prelaska na rad po usvojenom dnevnom redu, izjasne o primjedbama na zapisnik s prethodne, 5. sjednice. Primjedbi nema te se zapisnik smatra jednoglasno usvojenim.

**Ad/ 1** Prijedlog III. Izmjene i dopune Proračuna Općine Gračac za 2021. godinu

Nikolina Benić ispred općinskog načelnika kao predlagatelja: uz upućen pisani prijedlog s obrazloženjem, vijećnicima je na početku sjednice dostavljen i pisani amandman načelnika kao predlagatelja, koji stoga postaje sastavni dio njegova prijedloga, dodatno pojašnjava amandman kojim se povećavaju sredstva za energiju u iznosu od 30.000,00 kuna (lož ulje), a isto smanjuje kod subvencioniranja poduzetnika, budući da je postupak okončan. Novi iznos Proračuna je 29.550.651,00 kuna. Povećanje je predloženo u dijelu sanacije poljskih puteva, budući da smo uprihodovali skoro 300 tisuća kuna za zakup poljoprivrednog zemljišta. Povećana je i izrada projektne dokumentacije, higijeničarska služba, otpad odbačen u okoliš. Prostorni plan, tih 15.000,00 kuna dobili smo od Zadarske županije. Što se tiče proračunskih korisnika, svoje potrebe za izmjenom plana je jedino vrtić dostavio, budući da su vlastite prihode realizirali u manjem iznosu. Imamo korekcije kod izgradnje tribina. Otplata beskamatnog zajma 2.200,00 kuna, nije nikakvo zaduženje, nego smo početkom 2021. vratili državi na ime povrata poreza koji je država isplatila građanima po godišnjoj prijavi, ali tako se evidentira. Zbog dinamike povrata ne ide jednako, država sa svog računa vraća, a onda se do kraja godine se namiruje. Ove godine smo vratili sada još 272.000 kuna državi. Prijava za raspravu nema. Vijećnici glasuju te sa 8 ZA, nitko protiv, nitko uzdržan (od ukupno 8 nazočnih vijećnika)- jednoglasno, donose

**III. Izmjene i dopune Proračuna Općine Gračac za 2021. godinu**

koje se prilažu i sastavni su dio ovog zapisnika.

**Ad/ 2** Prijedlog Odluke o izmjeni i dopuni Odluke o izvršavanju Proračuna Općine Gračac za 2021. godinu. Nikolina Benić: korigiran samo članak koji sadrži ukupan iznos Proračuna. Prijava za raspravu nema. Vijećnici glasuju te sa 8 ZA, nitko protiv, nitko uzdržan (od ukupno 8 nazočnih vijećnika)- jednoglasno, donose

**Odluku o izmjeni i dopuni Odluke o izvršavanju**

**Proračuna Općine Gračac za 2021. godinu**

koja se prilaže i sastavni je dio ovog zapisnika.

**Ad/3** Prijedlog Izmjene i dopune Programa građenja komunalne infrastrukture na području

Općine Gračac za 2021. godinu. Svjetlana Valjin ispred predlagatelja: sukladno izmjenama proračuna, ovo je poravnanje s rebalansom, negdje se izvori prihoda usklađuju, nešto se radi o usklađivanju zbog nabave, materijali su poskupjeli. Prijava za raspravu nema. Vijećnici glasuju te sa 8 ZA, nitko protiv, nitko uzdržan (od ukupno 8 nazočnih vijećnika)- jednoglasno, donose

**Izmjene i dopune Programa građenja komunalne infrastrukture na području**

**Općine Gračac za 2021. godinu**

koje se prilažu i sastavni su dio ovog zapisnika.

**Ad/4** Prijedlog Izmjene i dopune Plana utroška sredstava od prodaje obiteljske kuće ili stana u državnom vlasništvu na potpomognutom području Općine Gračac u 2021. g. Svjetlana Valjin- također samo usklađenje s rebalansom, prema realizaciji prodaje stanove, i dalje se sufinancira rasvjeta, ali se mijenja iznos. Prijava za raspravu nema. Vijećnici glasuju te sa 8 ZA, nitko protiv, nitko uzdržan (od ukupno 8 nazočnih vijećnika)- jednoglasno, donose

Izmjene i dopune Plana utroška sredstava od prodaje obiteljske kuće ili stana u državnom vlasništvu na potpomognutom području Općine Gračac u 2021. g.

koje se prilažu i sastavni su dio ovog zapisnika.

Ad/5 Prijedlog Izmjene i dopune Programa utroška sredstava naknade za zadržavanje nezakonito izgrađene zgrade u prostoru za 2021. godinu. Svjetlana Valjin ispred predlagatelja: nešto malo veći iznos, ali u namjeni ista pozicija. Prijava za raspravu nema. Vijećnici glasuju te sa 8 ZA, nitko protiv, nitko uzdržan (od ukupno 8 nazočnih vijećnika)- jednoglasno, donose

Izmjene i dopune Programa utroška sredstava naknade za zadržavanje nezakonito izgrađene zgrade u prostoru za 2021. godinu

koje se prilažu i sastavni su dio ovog zapisnika.

**Ad/6** Prijedlog Izmjene i dopune Programa utroška sredstava šumskog doprinosa za 2021. godinu. Svjetlana Valjin: raspoređuje se na ulice u naselju Gračac, što je završeno, i na sanaciju Sljemenske ulice, koja je pri kraju. Ankica Rosandić- koja je to ulica, nisam mogla naći? Svjetlana Valjin- kod groblja, Potkokirna. Načelnik- iduće godine planiramo još drugi dio i dio kod groblja riješiti. Za ove neke manje dionice dobili smo na natječaju već 300 tisuća kuna. Predsjednica zaključuje raspravu. Vijećnici glasuju te sa 8 ZA, nitko protiv, nitko uzdržan (od ukupno 8 nazočnih vijećnika)- jednoglasno, donose

Izmjene i dopune

 Programa utroška sredstava šumskog doprinosa za 2021. godinu

koje se prilažu i sastavni su dio ovog zapisnika.

**Ad/7** Prijedlog Izmjene i dopune Programa utroška sredstava od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom i naknade za promjenu namjene poljoprivrednog zemljišta u vlasništvu Republike Hrvatske za 2021. godinu. Svjetlana Valjin: izmjene su vezane za sklopljenu nagodbu, uplata je cijela išla na tekući projekt sanacije poljskih puteva. Anka Šulentić: jedan OPG nije bio pokriven ugovorom, da ne vrate sredstva sklopili su s Općinskim državnim odvjetništvom nagodbu po kojoj su morali platiti korištenje za period unatrag. Ovo je samo 65%- naš dio, sve skupa preko 400 tisuća kuna. Inače bi vratio poticaje, ima ekološki uzgoj. Ima još mogućnosti za takve nagodbe. Nagodba ide najduže na 2 godine ili do natječaja, ako ne bude natječaja odvjetništvo može produžiti, ali se mora platiti, i to za cijele katastarske čestice. Tadija Šišić- da li se može kako skratiti naziv? Inače, bilo bi dobro da sredstva budu i veća, možda ovom prvom kojem smo naplatili, da mu se voda da gratis. Predsjednica: treba dati onima koji imaju jednu ili dvije krave i nemaju primanja. Ističe primjer Mire s Ruišta. Vijećnici glasuju te sa 8 ZA, nitko protiv, nitko uzdržan (od ukupno 8 nazočnih vijećnika)- jednoglasno, donose

Izmjene i dopune

 **Programa utroška sredstava od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom i naknade za promjenu namjene poljoprivrednog zemljišta u vlasništvu Republike Hrvatske**

 **za 2021. godinu**

koje se prilažu i sastavni su dio ovog zapisnika.

**Ad/8** Prijedlog Izmjene i dopune Programa javnih potreba u kulturi i religiji Općine Gračac za 2021. godinu. Anka Šulentić- program je smanjen za 75 tisuća kuna u dijelu obilježavanja blagdana te programa i projekata određenih udruga. Prijava za raspravu nema. Vijećnici glasuju te sa 8 ZA, nitko protiv, nitko uzdržan (od ukupno 8 nazočnih vijećnika)- jednoglasno, donose

Izmjene i dopune

Programa javnih potreba u kulturi i religiji Općine Gračac za 2021. godinu

koje se prilažu i sastavni su dio ovog zapisnika.

**Ad/9** Prijedlog Izmjene i dopune Programa javnih potreba u školstvu, predškolskom odgoju i obrazovanju za 2021. godinu. Anka Šulentić: program se mijenja u dijelu koji se odnosi na dječji vrtić, imali su manjak realizacije vlastitih prihoda, tako da se veći iznos rashoda financira iz našeg proračuna. Prijava za raspravu nema. Vijećnici glasuju te sa 8 ZA, nitko protiv, nitko uzdržan (od ukupno 8 nazočnih vijećnika)- jednoglasno, donose

Izmjene i dopune

Programa javnih potreba u školstvu, predškolskom odgoju i obrazovanju

za 2021. godinu

koje se prilažu i sastavni su dio ovog zapisnika.

**Ad/10** Prijedlog Izmjene i dopune Socijalnog programa Općine Gračac za 2021. godinu. Anka Šulentić- promjena je smanjenje 63 tisuće kuna, uglavnom, predvidjeli smo više nego što će trebati za novorođenčad, sufinanciranje opreme i školskog pribora, udruga za djecu s teškoćama u razvoju je odustala nakon što su potpisali ugovor, nemaju kapaciteta da dođu u Gračac, a roditelji voze u Knin. Ankica Rosandić- zašto Općina nije odvojila sredstva, projekt je dobar? Anka Šulentić-nisu sredstva bila u pitanju, nego organizacijski. Nikolina Benić- mi smo njima isplatili sredstva, ali oni se nisu mogli organizacijski uskladiti. Ankica Rosandić- šteta za našu djecu, nemaju svi auto, ima puno djece koja trebaju pomoć. Nikolina Benić- ravnateljica vrtića je tražila nekog lokalnog prijevoznika, nitko nije htio. Predsjednica- koji tim je u pitanju? Ankica Rosandić: logoped, defektolog. Dajana Šušnja Jasenko- to su djeca s teškoćama, ne može bilo tko raditi s njima. Bojana Fumić- Općina im je za rad u vrtiću nabavila i posebnu opremu. Predsjednica- 12 djece je velika potreba. Nikolina Benić- nisu samo u pitanju teže smetnje, nego je potreban i logoped drugoj djeci. Ankica Rosandić: roditelji neke i danas vode na vježbe. Predsjednica- neka se i predstavnici naših udruga aktiviraju, nađu stručne ljude i apliciraju. Ankica Rosandić: ima dosta roditelja koji ne mogu. I dok je Udruga Bartolomej dolazila, morala sam u nekim slučajevima ja dolaziti po dijete, ja se poslije susrećem u školi s problemom. Ličko-senjska županija je na Udbinu uputila mobilni tim. Načelnik- naša županija tu zaostaje. Dajana Šušna Jasenko- dolazi povremeno u vrtić stručnjak zbog djeteta. Nikolina Benić- Udrugom Bartolomej su svi bili zadovoljni. Ankica Rosandić: dok se ne prisile roditelji, neki ne vode djecu niti ovdje. Anka Šulentić: sad se forsira socijalizacija, ali nekad je bolje da idu u specijalne škole. Ankica Rosandić: spor je sustav. Načelnik: sustav je u problemu, to zapravo ne bi trebao biti naš problem, time se trebaju baviti stručnjaci, ali sve se pomalo prepušta nama, od ovoga do konja koji lutaju. Vijećnici glasuju te sa 8 ZA, nitko protiv, nitko uzdržan (od ukupno 8 nazočnih vijećnika)- jednoglasno, donose

Izmjene i dopune

**Socijalnog programa Općine Gračac za 2021. godinu**

koje se prilažu i sastavni su dio ovog zapisnika.

Kako više nije bilo tema za raspravu, predsjednica zaključuje sjednicu u 17, 58.

**ZAPISNIČAR: PREDSJEDNICA:**

**Bojana Fumić, mag. iur. Slavica Miličić**